Reisebricht # 13   22/08/2007   Letzter Tag in Magnetic Island       Do mr Gester scho alles packt hän, hämmer Hüt beruhigt bis am 9i chöne schlofe. S'letschtemol mit dere Traumkulisse ufwache..schono schad. Jez aber schnell go dusche und zmörgele, dass mr am 10i chöne uschecke. Das het denn au alles prima klappt. Mr hän denn no euses Gepäck ime Egge deponiert und häns eus bis am Mittag gmüetlich gmacht.   Wie plannt hämer eus denn vom 12i bis am 5i 2 Scooter gmietet. Nach churzem Formalitäteusfülle hets denn au chöne losgohbrrrrrrmmmschnell  uf die linggi Site. Sisch dr Hammer gsi, mit dene 2 Blitz (emel dr Anna Ihre) direkt an dene wunderschöne Küstene entlang zfahre, beidi miteme riesige Smile ufem Gsicht! Sisch wirklich e unbeschriblichs Gfühl gsi. Mr sin e chli ind Höchi ufe gfahre und hän dört wirklich uf paradiesischi Ort abegseh (es chöme au no Föteli). Mr si denn au scho gli im andere Egge vo dr Insle gsi, sisch wirklich super do zum so chli umehöntere mit dene Töffli. Obwohls sehr schwer gsi isch, dÂnna abem Roller zbecho (wenni  währendem Fahre ame zrugggluegt ha hani immer sone wisse Calimero-Helm gseh und es Strahle vom einte Ohre zum Andere.=) Uf jede Fall hemer denn dScooter glich no abgstellt und sin no e halb Stund dure Nationalpark spaziert, in dr Hoffnig no dr eint oder ander wildi Koala zgseh. Isch aber nüt drus worde. Aber shet sich glich glohnt. Mr sin denn wider uf eusi Flitzer gumpt und zum eigentliche Vorhabe düsst. E halb wilde" Tierpark. (es git dört eifach 4 Füehrige à 2 h pro Dag). Chuum dört acho ischs au scho  losgange. G'day mates" E richtigs Naturmeitli" mit heftigem Aussie-Slang het is in Empfang gnoh. Die macht ihre Job wirklich mitere riese Freud. Me het au alles chöne froge und vil über die Tier erfahre, das isch super gsi. Uf jede Fall hemer denn grad mit junge Krokodil agfange.    Si stapft do miteme chline Stecke zu dene Jung-Bisser ihne und packt eine. Denn chunt si uf eus zue.."Wanna hold Barbie Swiss mate?!" Ich?!   Äähhhmmm  I.." Of course ya  want ta!" hähä..yes of course..hmm" und scho hanis in dä Händ gha!  Fühlt sich jo witzig ah, so weich und warm! Hoffentlich hebt das Pflästerli wosem ums Mul gmacht het..dä het nämlich scho gueti Zehn. Nochdem mr denn das Tierli ghebt hän het sies denn wider ghebt und em das Pflästerli wäggnoh..denn isch eifach schon o wichtig. Dassme nen richtig hebt. Mr hän denn no e Vogel ghebt und vo Mul zu Schnabel gfüetteret. Denn hemmer no blue tongued lizards" ghebt. Koalas und Wallabies gstrichelet. Und  denn sogar no e Python (Schlange) ume Hals gha. Bi dr Schlange het denn dAnna nid recht welle..aber woni dr Vorschlag gmacht ha mr chöne jo zämme" het si unter dr Vorussetzig, dass dr Chopf bi mir isch, mitgmacht!! =)    Isch wirklich alles super gsi. (Mr hän au super vil Föteli gmacht=) Nocher simer denn no mit dere Rangerin ufe Bushwalk. Das isch au interessant gsi. Mr hän grossi Spinne gseh, ä Baum voll mit Flädermüs so gross wie Adler!!, tolli Vegetation und denn isch  no dr Höhepunktsi het vome riesige Blatt e grossi Ameise gnoh miteme grüene Hinterteilchen" =) Hey swiss mates, I hold it ya lick it!" Jo sicher, mir schläcke doch kei Ameise ab. =) Oder meint si kick it!? Aber scho streckt si dZunge use und läckt se ab"mmhhh, smells like lemonjuice". Si nimmt e neui und seit, now it's your turn.." Tja demfall..Auge zue, Zunge use..schmeckt wirklich wie Zitrone..gar nid so schlimm (wenn me nid e Ameise vor Auge heti. Und zu mim erstune hets dAnna au grad gmacht!! =)  Zum Schluss het si eus denn no Fuetter ind Händ geh..und gseit wait for a few seconds". Chum gseit, si vo überall chline Papagei cho und uf mini Ärm, Schultere und sogar ufe Chopf ghockt. Haha..herrlich. Do het denn dAnna lieber nur gfötelet. Es si denn vo überall Lüt cho und hän au welle. So, das wers jez gsi us dem Park. Isch wirklich ganz e super tolls Erlebnis gsi. Und denn simer no voller Freud mit eusne Roller zrugggflitzt.  So, womer die denn wider zruggbrocht hän, hämmer sGepäck packt und  si ufd Fähri, zrugg ufs Feschtland nach Townsville. Do mr no kei Übernachtig buecht hän, hämmer zerscht scho Angst gha mr müesste no lang nachem gwünschte suecheaber chum us dr Fähre usgstige, stoht dört scho es Büssli vo dem Hostel womr hi hän welle. Und die hän au no grad es Doppelzimmer frei gha..also hemer grad chöne istige. Mr si denn no schnell in Mc Donalds go zNacht ässe..und denn müed aber eimol meh überglücklich ins Bett gläge.  Sisch für eus beidi ein vo de töllschte Däg überhaupt gsi.  Sisch unbeschriblich was mir do in Australie Tag täglich für super Erläbnis mache. Wirklich nur zempfehle.  Am 24. Fahre mr am Nomittag mitem Greyhound nach Airlie Beach..vo do us werde mr denn am Mentig uf Segeltour goh   Also, talk to you    later   Cheers   AnRe